Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 695/13/8807	Michalovce, 14.7.2015
EEČ : 2-66-267-2015

U Z N E S E N I E

Trestná vec:	obvinený XXXXX  
Prečin:	Porušovanie autorského práva podľa § 283 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: živnostník
sa v skúšobnej dobe, určenej uznesením prokurátora Okresnej prokuratúry Michalovce zo dňa 7.5.2014, spisová značka 1 Pv 695/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
za prečin porušovania autorského práva podľa § 283 ods. 1 Tr. zákona, ktorý mal byť spáchaný tým, že v čase od 23.30 h do 23.40 h  dňa 26. 07. 2013, v predajnom stánku s názvom XXXXX, v rekreačnom stredisku XXXXX XXXXX, neoprávnene zasiahol do zákonom chránených práv k dielu, umeleckému výkonu a zvukovému záznamu tým, že bez povolenia vykonával verejný prenos hudobnej produkcie prostredníctvom svojho osobného notebooku zn. HP XXXXX PCdv 6500, pričom prehral najmenej dve pesničky, čím spôsobil Slovenskému ochrannému zväzu autorskému (SOZA) XXXXX, ul. XXXXX, škodu vo výške najmenej 54,- € a SLOVGRAM-u XXXXX, XXXXX, škodu vo výške najmenej 2,26 €.

Uznesením prokurátora Okresnej prokuratúry Michalovce zo dňa 7.5.2014, spisová značka 1 Pv 695/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
13 mesiacov
Odôvodnenie:
Uznesením prokurátora Okresnej prokuratúry Michalovce sp. zn. 1Pv 695/13 z 07. 05. 2014 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za prečin porušovania autorského práva podľa § 283 ods. 1 Tr. zákona proti obvinenému  XXXXX, ktorý mal byť spáchaný tým, že v čase od 23.30 h do 23.40 h  dňa 26. 07. 2013, v predajnom stánku s názvom XXXXX, v rekreačnom stredisku XXXXX XXXXX, neoprávnene zasiahol do zákonom chránených práv k dielu, umeleckému výkonu a zvukovému záznamu tým, že bez povolenia vykonával verejný prenos hudobnej produkcie prostredníctvom svojho osobného notebooku zn. HP XXXXX PCdv 6500, pričom prehral najmenej dve pesničky, čím spôsobil Slovenskému ochrannému zväzu autorskému (SOZA) XXXXX, ul. XXXXX, škodu vo výške najmenej 54,- € a SLOVGRAM-u XXXXX, XXXXX, škodu vo výške najmenej 2,26 €.

	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 13 mesiacov. Toto rozhodnutie sa stalo právoplatným dňom 17. 05.  2014.

Skúšobná doba pre podmienečné zastavenie trestného stíhania uplynula dňom 17. 06. 2015.

Po uplynutí skúšobnej doby bol vyžiadaný odpis z registra trestov a správy o povesti obvineného. 

 Bolo zistené, že obvinený v priebehu skúšobnej doby viedol riadny život, nedopustil sa žiadneho trestného činu ani priestupku rovnakej povahy, a teda vyhovel podmienkam uvedeným v ustanovení § 217 ods. 1 Trestného poriadku. 

Preto bolo rozhodnuté, že obvinený XXXXX sa v skúšobnej dobe podmienečného zastavenia trestného stíhania osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor